ananddey/assamese-wiki-corpus huggingface dataset:
তুমি মোক হত্যা কৰিলানে (কবিতা সংকলন)

তুমি মোক হত্যা কৰিলানে শংকৰ শইকীয়াৰ এখন কাব্য সংকলন। সংকলনখন প্ৰথম প্ৰকাশ হয় ২০০৫ চনৰ ৬ ফেব্ৰুৱাৰীত আৰু সংকলনখনৰ প্ৰকাশক গুৱাহাটীৰ চিৰন্তন সাহিত্যৰ দিন। এই সংকলনখনত শইকীয়াৰ বাইছটা কবিতা সন্নিৱিষ্ট হৈছে।

উক্তি

"মোক সময়ৰ কথা নুসুধিবাইয়াতদিন আৰু ৰাতিৰ মাজত কোনো ব্যৱধান নাই।"

"এসাজ ভাতৰ ভোকলঘোণে থকাৰ শোকতাৰ পিছত প্ৰছণ্ড ক্ৰোধআৰুযিবোৰে ভোকত খং নকৰে‍তেওঁক মানুহ বুলি ক'ব নোৱাৰি‍"

"নিয়তিয়ে কাৰো ভাগ্য নিয়ন্ত্ৰণ নকৰে‍নিয়তি নিজেই অন্ধআচলতে‍আমি আমাৰ দহো আঙুলিৰে খেলো ভেল্কিবাজিৰ খেলহাৰ জিত বুলি কোনো কথা নাইপ্ৰতিটো হাৰেই জিতপ্ৰতিটো জিতেই হাৰপ্ৰকৃত কথা হ'ল আমি আচলতে কি কৰোঁ সেইটোহে"

"ভালুকৰ সাঙী হ'ল মুখৰ বাইকএৰিবও নোৱাৰোধৰিবও নোৱাৰো চোনলুইতৰ দুয়োপাৰ জ্বলমল্চকুৰ চাকিতমুখবোৰ ওফন্দি খঙতকাউৰীয়ে বুলিলে কাপানী হিলৈ মৰাকাৰনো ইখন হেৰৌ বৰসবাহ"

"নাৰী সম্পৰ্কে আপোনাৰ কি ধাৰণাইচ্ছা বা অনিচ্ছাকৃতভাৱে গেবাৰী খটাকিছুমান মানুহ"

"মানুহক বিচাৰি নাপালে‍ঈশ্বৰক বিচাৰি পোৱা নাযায়মানুহৰ ঘৰ ভাঙিলে‍ঈশ্বৰ আল্লাৰ ঘৰ সাজিব নোৱাৰি‍"

তথ্যসূত্ৰ

শ্ৰেণী:অসমীয়া কবিতাৰ সংকলন
শ্ৰেণী:অসমীয়া গ্ৰন্থ
মিনা সাদাতি

মিনা সাদাতি (ফাৰ্চী: مینا ساداتی, জন্ম ২৪ নৱেম্বৰ, ১৯৮১) হৈছে এগৰাকী ইৰানী অভিনেত্ৰী। ২০১৫ চনৰ লোনলিনেছ অৱ লেইলা ধাৰাবাহিকত লেইলা চৰিত্ৰত কৰা অভিনয়ৰ বাবে তেওঁ আটাইতকৈ বেছি পৰিচিত।

প্ৰাৰম্ভিক জীৱন আৰু কৰ্মজীৱন

মিনা সাদাতিৰ জন্ম ১৯৮১ চনৰ ১ ডিচেম্বৰত তহেৰানত হৈছিল। তেওঁ ১৯৯৯ চনত ইউনিভাৰ্চিটি অৱ আৰ্টত নাম ভৰ্তি কৰে, য’ত তেওঁৰ স্নাতক আৰু স্নাতকোত্তৰ ডিগ্ৰীৰ গৱেষণা পত্ৰ চিনেমাৰ ওপৰত আধাৰিত আছিল। সাদাতিয়ে তহেৰান বিশ্ববিদ্যালয়ৰ চাৰুকলা অনুষদৰপৰা গ্ৰাফিক ডিজাইন বিষয়ত ডিগ্ৰী লাভ কৰে। তেওঁ থিয়েটাৰৰ জৰিয়তে অভিনয় জীৱনৰ পাতনি মেলিছিল আৰু চলচ্চিত্ৰ নিৰ্মাণ তথা চুটি ছবিৰ প্ৰাৰম্ভিক ক্লাছত অংশ লোৱাৰ লগতে আব্বাছ কিয়াৰোস্তামীৰ শৈক্ষিক কৰ্মশালাত অংশগ্ৰহণ কৰি নিজৰ প্ৰশিক্ষণ আগবঢ়াই লৈ গৈছিল। ইয়াৰ উপৰি তেওঁ কাৰণামেহ ইনষ্টিটিউটতো কিছুসময় অতিবাহিত কৰিছিল। ২০০৭ চনত ২৬ বছৰ বয়সত হুছেইন ঘানাত পৰিচালিত দ্য ওণ্ড অৱ ইভছ ছ’ল্ডাৰ ছবিৰ জৰিয়তে সাদাতিয়ে চলচ্চিত্ৰ জগতত খোজ পেলায়। এবছৰৰ পাছত কেৰেট ১৪ ছবিত কৰা অভিনয়ৰ জৰিয়তে তেওঁ ব্যাপক পৰিচিতি লাভ কৰে।

২০১৪ চনত সাদাতিয়ে মজিদ মজিদীৰ ঐতিহাসিক ছবি মহম্মদ: দ্য মেচেঞ্জাৰ অৱ গড-ত ইছলাম ধৰ্মৰ পয়গম্বৰ মহম্মদৰ মাতৃ আমনাহ বিন্ত ৱাহাবৰ চৰিত্ৰত অভিনয় কৰিছিল। চৰিত্ৰটোৰ প্ৰস্তুতিৰ বাবে তেওঁ ধৰ্মীয় চলচ্চিত্ৰসমূহ অধ্যয়ন কৰাৰ লগতে চৰিত্ৰটোৰ বিষয়ে বিশদভাৱে পঢ়া-শুনা কৰিছিল। একে বছৰতে আইচ এজ ছবিত আগবঢ়োৱা অভিনয়ৰ বাবে তেওঁ ফাজৰ চলচ্চিত্ৰ মহোৎসৱত শ্ৰেষ্ঠ সহযোগী অভিনেত্ৰীৰ ক্ৰিষ্টাল চিমৰ্গ বঁটাৰ মনোনয়ন লাভ কৰে।

২০১৭ চনৰ ফেব্ৰুৱাৰী মাহত ৩৫সংখ্যক ফাজৰ চলচ্চিত্ৰ মহোৎসৱত সাদাতিয়ে আন এক সফলতা অৰ্জন কৰে। ইয়াৰ পূৰ্বে ২০১৫ চনত ৩৪ বছৰ বয়সত মহম্মদ হুছেইন লাটিফী পৰিচালিত লেইলাজ লোনলিনেছ ধাৰাবাহিকৰ জৰিয়তে তেওঁ দূৰদৰ্শনত আত্মপ্ৰকাশ কৰে, যিয়ে তেওঁলৈ বিপুল জনপ্ৰিয়তা কঢ়িয়াই আনিছিল। তেওঁ মিনাজ পচিবিলিটি (২০১৫) আৰু হট চাম্বাৰ (২০১৬) দৰে ছবিত নিজৰ উৎকৃষ্ট অভিনয় ধাৰা অব্যাহত ৰাখি ফাজৰ চলচ্চিত্ৰ মহোৎসৱত ক্ৰমে শ্ৰেষ্ঠ অভিনেত্ৰী আৰু শ্ৰেষ্ঠ সহযোগী অভিনেত্ৰীৰ ক্ৰিষ্টাল চিমৰ্গ বঁটাৰ মনোনয়ন লাভ কৰিছিল।

২০১৬ চনৰ মাৰ্চ মাহত এক বিশেষ নৱবৰ্ষৰ (নৌৰুজ) দূৰদৰ্শন কাৰ্যসূচীত সাদাতি আৰু বাবক হামিদিয়ানে তেওঁলোকৰ বিবাহৰ কথা ঘোষণা কৰিছিল।

নম্ৰ আৰু দয়ালু চৰিত্ৰ ৰূপায়ণৰ বাবে পৰিচিত সাদাতিয়ে ২০২৩ চনৰ ধাৰাবাহিক নোটবুক-ত এক বিপৰীতধৰ্মী চৰিত্ৰত অভিনয় কৰিছিল, য’ত তেওঁ পিতৃৰ মৃত্যুৰ প্ৰতিশোধ ল’ব বিচৰা এগৰাকী দৃঢ়মনা মহিলাৰ ভূমিকাত অৱতীৰ্ণ হৈছিল।

থিয়েটাৰ

বছৰ
নাম
পৰিচালক

২০০৮
পিজনচ অৱ দ্য শ্ৰাইন

আলী চাৰাবী
২০১০

বৰ্ন ইন ১৯৮২
পয়াম দেহকোৰ্ডী

২০১৩
লেড হাউচ
আলী নাৰ্গীচনেজাদ

২০১৯
ক্ৰাইম এণ্ড পানীশ্বমেণ্ট

ৰেজা চাৰ্ভাটী

লেখিকা আৰু পৰিচালিকা হিচাপে
বছৰ
নাম
ভূমিকা
বিৱৰণ

২০১৫
দ্য নচ

প্ৰযোজক, লেখিকা আৰু পৰিচালিকা
টিৰানা মহোৎসৱৰ পেনোৰামা শাখাত শ্ৰেষ্ঠ চুটি ছবিৰ বঁটা বিজয়ী

বঁটা আৰু মনোনয়ন

বঁটা
বছৰ
শ্ৰেণী
মনোনীত কৰ্ম
ফলাফল
তথ্যসূত্ৰ

বেইজিং আন্তঃৰাষ্ট্ৰীয় চলচ্চিত্ৰ মহোৎসৱ
২০১৮

শ্ৰেষ্ঠ সহযোগী অভিনেত্ৰী
হট চাম্বাৰ

ফাজৰ চলচ্চিত্ৰ মহোৎসৱ

২০১৫
শ্ৰেষ্ঠ সহযোগী অভিনেত্ৰী
আইচ এজ

২০১৬
শ্ৰেষ্ঠ মুখ‍্য অভিনেত্ৰী
মিনাজ পচিবিলিটি

২০১৭
শ্ৰেষ্ঠ সহযোগী অভিনেত্ৰী
হট চাম্বাৰ

ইৰান চলচ্চিত্ৰ সমালোচক আৰু লেখক সংস্থা

২০১৫
শ্ৰেষ্ঠ সহযোগী অভিনেত্ৰী
আইচ এজ

২০১৭
হট চাম্বাৰ

তথ্যসূত্ৰ

বাহ্যিক সংযোগ

Mina Sadati, Cannes Film Festival
Mina Sadati on SourehCinema (in Persian)

শ্ৰেণী:ইৰানৰ ব্যক্তি
শ্ৰেণী:অভিনেত্ৰী
আল্‌ফ্ৰেড' ডি ষ্টিফান'

আল্‌ফ্ৰেড' ষ্টিফান' ডি ষ্টিফান' ল'উহি (Alfredo Stéfano di Stéfano Laulhé) (; ৪ জুলাই ১৯২৬ – ৭ জুলাই ২০১৪) এজন আৰ্জেণ্টিনীয় ফুটবলাৰ আৰু প্ৰশিক্ষক আছিল। ১৯২৬ চনৰ ৪ জুলাইত বাৰাকাছ, বুৱেন'ছ আয়াৰ্ছত জন্মলাভ কৰা ডি ষ্টিফান'ক সৰ্বকালৰ অন্যতম শ্ৰেষ্ঠ খেলুৱৈ ৰূপে গণ্য কৰা হয়। পঞ্চাছৰ দশকত ডি ষ্টিফান'ই ৰিয়েল মাড্ৰিডক ১৯৫৬ চনৰ পৰা লেথাৰিয়ে পাঁচবাৰ ইউৰোপীয়ান চেম্পিয়ন্‌ছ লীগ খিতাপ দখল কৰাত সহায় কৰিছিল। মাত্ৰ ফ্ৰান্সিস্ক' গেণ্ট' আৰু তেৱেঁই সেই খিতাপ লাভ কৰা আটাইকেইখন খেলত খেলা দুজন খেলুৱৈ। বেছিকৈ স্পেইনৰ হৈ আন্তঃৰাষ্ট্ৰীয় ফুটবল খেলা ডি ষ্টিফান'ই আৰ্জেণ্টিনা আৰু কলম্বিয়াৰ হৈও খেলিছিল।

"Saeta rubia" ("blond arrow" বা সোণালী চুলিৰ কাঁড়), নামেৰেও জনাজাত ডি ষ্টিফান' ষ্টেমিনা, কৌশল আৰু দৃষ্টিৰে সমৃদ্ধ এজন শক্তিশালী ফৰৱাৰ্ড আছিল। খেলপথাৰৰ যিকোনো স্থানতে তেওঁ খেলিব পাৰিছিল। স্পেইনৰ শীৰ্ষ লীগত তেওঁ পঞ্চম সৰ্বোচ্চ স্ক'ৰাৰ। ১৯৫৩ৰ পৰা ১৯৬৪ চনলৈ ২৮২ খন লীগ খেলত ২১৬টা গ'লেৰে তেওঁ ৰিয়েল মাড্ৰিডৰ সৰ্বকালৰ দ্বিতীয় সৰ্বোচ্চ লীগ গ'লস্ক'ৰাৰ।

২০০৩ চনৰ নৱেম্বৰত উৱেফাৰ জয়ন্তীৰ লগত সংগতি ৰাখি Royal Spanish Football Federation-এ যোৱা পঞ্চাছ বছৰৰ শ্ৰেষ্ঠ খেলুৱৈ হিচাপে তেওঁক স্পেইনৰ Golden Player হিচাপে নিৰ্বাচিত কৰিছিল। ২০০৪ চনৰ মাৰ্চত পেলেই তেওঁক "১২৫ জন শ্ৰেষ্ঠ জীৱিত খেলুৱৈ"ৰ মাজত স্থান দিয়ে (২০০৯ চনৰ ছেপ্টেম্বৰত পেলেই ডি ষ্টিফান'ক আৰ্জেণ্টিনাৰ সৰ্বকালৰ শ্ৰেষ্ঠ খেলুৱৈ বুলি অভিহিত কৰিছিল) ফৰাছী সাপ্তাহিক আলোচনী France Football-এ প্ৰাক্তন বেলন ডিঅ'ৰ বিজয়ীসকলৰ লগত আলোচনা কৰি শতিকাৰ শ্ৰেষ্ঠ ফুটবল খেলুৱৈ নিৰ্বাচনৰ বাবে কৰা ভোটত ডি ষ্টিফান'ই পেলে, ডিয়েগ' মাৰাড'না আৰু য়'হান ক্ৰায়্‌‍ফৰ পিছত চতুৰ্থ স্থান পাইছিল।

পেলে, ইউজেবিউ, লুইছ ছুৱাৰেজ, ছেন্দ্ৰ' মাজ'লা আৰু জন চাৰ্লছৰ দৰে খেলুৱৈয়ে ডি ষ্টিফান'ক "খেলৰ ইতিহাসত সকলোতকৈ সম্পূৰ্ণ খেলুৱৈ" বুলি কৈ গৈছে।

২০১৪ চনৰ জুলাইৰ হৃদৰোগত আক্ৰান্ত হোৱাত ডি ষ্টিফান'ক মাড্ৰিডৰ গ্ৰেগ'ৰিঅ' মাৰানন চিকিৎসালয়ত ভৰ্তি কৰোৱা হয় আৰু তাতে ৭ জুলাইত তেওঁৰ মৃত্যু হয়।

টোকা

তথ্যসূত্ৰ

General
(Autobiography)

Specific

বাহ্যিক সংযোগ

Alfredo Di Stéfano at Real Madrid

Di Stéfano's high five UEFA.com
Di Stéfano's golden memories UEFA.com
Madrid salute Di Stéfano UEFA.com
Spain national team stats from Sportec.es
Detail of international appearances by RSSSF
European Champions Cup/UEFA Champions League Winning Squads
European Champions Cup/UEFA Champions League Winning Squads

শ্ৰেণী:আৰ্জেণ্টিনাৰ ব্যক্তি
শ্ৰেণী:ফুটবল খেলুৱৈ
পাটানি

পাটানি কোচ ৰাজবংশী মহিলাসকলৰ এক প্ৰধান পৰম্পৰাগত পোচাক। ই হাততাঁতত বোৱা এখন দীঘল কাপোৰ, যাক মহিলাসকলে বুকুৰ ওপৰত মেৰিয়াই তললৈ ভৰি ঢাকিব পৰাকৈ পিন্ধে। অসম, উত্তৰ বংগ আৰু নেপালৰ কিছুমান অংশত পাটানি দৈনন্দিন জীৱন আৰু সামাজিক-ধাৰ্মিক অনুষ্ঠানত পৰম্পৰাগত সাজ হিচাপে ব্যৱহৃত হৈ আহিছে।

নামকৰণ

আঞ্চলিক ভিন্নতাৰ বাবে এই পোচাকক কিছুমান অঞ্চলত ফোটা নামেৰেও জনা যায়। অসম আৰু নেপালত ‘‘পাটানি’’ শব্দটো অধিক প্ৰচলিত, আনহাতে উত্তৰ বংগত ‘‘ফোটা’’ শব্দটো ব্যৱহাৰ কৰা হয়।

গঠন আৰু মাপ

পাটানি সাধাৰণতে কপাহী বা পাটৰ সূতাৰ দ্বাৰা হাততাঁতত বোৱা হয়। পৰম্পৰাগতভাৱে এই কাপোৰ প্ৰায় ৫–৬ হাত দীঘল আৰু ২–৩ হাত বহল হয়। ই সেলাই নকৰা এখন খোলা কাপোৰ আৰু পিন্ধাৰ সময়ত শৰীৰৰ গঢ় অনুসৰি মেৰিয়াই লোৱা হয়।

পিন্ধাৰ পদ্ধতি

পাটানি সাধাৰণতে বুকুৰ ওপৰৰ অংশত মেৰিয়াই তললৈ নামি ভৰি ঢাকিব পৰাকৈ পিন্ধা হয়। বুকুৰ ওপৰৰ অংশ অধিক শালীনভাৱে ঢাকিবলৈ কেতিয়াবা আগৰণ নামৰ সৰু কাপোৰ ব্যৱহাৰ কৰা হয়। এই পিন্ধাৰ ধৰণে শালীনতা আৰু সৌন্দৰ্য দুয়োটাই প্ৰকাশ কৰে।

নক্সা আৰু ধৰণভেদ

পাটানীত বিভিন্ন ধৰণৰ নক্সা আৰু অলংকৰণ দেখা যায়। সাধাৰণতে জ্যামিতিক আকাৰ, শস্য-প্ৰেৰিত নক্সা আৰু ৰেখামূলক অলংকৰণ ব্যৱহৃত হয়। লোকসংস্কৃতি আৰু গৱেষণামূলক উৎস অনুসৰি পাটানীৰ বহুতো ধৰণ আছে, যেনে— শস্যফুলি, ঘুনি, ঢালা, ঢালাকুৰা, মালদৈ, তৰৈফুলি, চিকণপাৰি, ডোৰাডুৰি, ছটাপাৰি, সূৰ্যপাৰি আদি।

পঞ্চৰঙী পাটানি

বিবাহ অনুষ্ঠানত কোচ-ৰাজবংশী সমাজত ন-কইনাই পঞ্চৰঙী পাটানি পিন্ধাৰ প্ৰথা আছিল। এই পাটানিত মাটীয়া, ৰঙা, নীলা, ধোৱা আৰু আকাশী আদি একাধিক ৰঙৰ সংমিশ্ৰণ থাকে। সমাজত এই ৰঙসমূহক শুভতা, সমৃদ্ধি আৰু দাম্পত্য সুখৰ প্ৰতীক হিচাপে গণ্য কৰা হয়।

সাংস্কৃতিক গুৰুত্ব

পাটানি কেৱল এখন পোচাক নহয়; ই কোচ-ৰাজবংশী সমাজৰ সাংস্কৃতিক পৰিচয়ৰ এক গুৰুত্বপূৰ্ণ অংশ। কৃষিভিত্তিক জীৱনশৈলী, সৰলতা আৰু পৰিশ্ৰমী সমাজচিন্তা পাটানীৰ মাজেৰে প্ৰতিফলিত হয়। উৎসৱ, বিবাহ আৰু ধৰ্মীয় আচাৰ-অনুষ্ঠানত পাটানি পিন্ধাৰ পৰম্পৰা আজিও বজাই ৰখা হৈছে।

আধুনিক পৰিপ্ৰেক্ষিত

আধুনিক সময়ত দৈনন্দিন ব্যৱহাৰত পাটানীৰ ব্যৱহাৰ কিছু পৰিমাণে হ্ৰাস পাইছে। তথাপিও সামাজিক আৰু সাংস্কৃতিক অনুষ্ঠানত পাটানি আজিও পৰম্পৰাগত সাজ হিচাপে গুৰুত্বপূৰ্ণ। কিছুমান ক্ষেত্ৰত আধুনিক ব্লাউজ বা অলংকাৰৰ সৈতে পাটানি পিন্ধা দেখা যায়, যদিও মূল পিন্ধাৰ ধৰণ আৰু ঐতিহ্য সংৰক্ষিত হৈ আছে।

তথ্যসূত্ৰ

শ্ৰেণী:লোক-সংস্কৃতি
শ্ৰেণী:কামতাপুৰ
অসম উপত্যকা সাহিত্য বঁটা

অসম উপত্যকা সাহিত্য বঁটা হৈছে অসমীয়া সাহিত্যৰ সৰ্বোচ্চ সাহিত্য পুৰস্কাৰ। সৃজনীমূলক অসমীয়া সাহিত্যত স্মৰণীয় বৰঙণি আগবঢ়োৱা ব্যক্তিক ৱিলিয়ামচন মেগৰ শৈক্ষিক ন্যাসৰ দ্বাৰা এই বঁটা প্ৰদান কৰা হয়।

ইতিহাস

ৱিলিয়ামচন মেগৰ গ্ৰুপ অফ ইণ্ডাষ্ট্ৰি (Williamson Magor Group of Industries) -ৰ অধ্যক্ষ শ্ৰী বি এম খেতানে অসম উপত্যকা সাহিত্য বঁটাৰ কথা ঘোষণা কৰিছিল। ১৯৯০ চনৰ ১১ ফেব্ৰুৱাৰীত শোণিতপুৰ জিলাৰ আসাম ভেলী স্কুলৰ আধাৰশিলা স্থাপন কৰোঁতে এই কথা ঘোষণা কৰা হৈছিল।

১৯৯০ চনত আৰম্ভ কৰা, এই বঁটা লাভ কৰা প্ৰথমগৰাকী অসমীয়া সাহিত্যিক আছিল ড॰ ভবেন্দ্ৰ নাথ শইকীয়া।

বঁটা

অসম উপত্যকা সাহিত্য বঁটাৰ লগত নগদ দুই লাখ টকা, এখন প্ৰশস্তি পত্ৰ আৰু বিশেষভাৱে নিৰ্মিত এটা ট্ৰফী প্ৰদান কৰা হয়। প্ৰখ্যাত অসমীয়া ভাস্কৰ আৰু চিত্ৰশিল্পী শোভা ব্ৰহ্মই এই বঁটাটোৰ আৰ্হি প্ৰস্তুত কৰিছিল।

প্ৰত্যেক বছৰে সৃজনীমূলক অসমীয়া সাহিত্যত স্মৰণীয় বৰঙণি আগবঢ়োৱা ব্যক্তিক অসম উপত্যকা সাহিত্য বঁটা প্ৰদান কৰা হয়। ৱিলিয়ামচন মেগৰ শৈক্ষিক ন্যাসৰ দ্বাৰা এই বঁটা প্ৰদান কৰা হয়।

বিজয়ীসকল

অসম উপত্যকা সাহিত্য বঁটা বিজয়ীসকল হৈছে:
নং
বৰ্ষ
বিজয়ী
১
১৯৯০
ভবেন্দ্ৰ নাথ শইকীয়া
২
১৯৯১
হোমেন বৰগোহাঞি
৩
১৯৯২
ছৈয়দ আব্দুল মালিক
৪
১৯৯৩
নৱকান্ত বৰুৱা
৫
১৯৯৪
যোগেশ দাস
৬
১৯৯৫
সৌৰভ কুমাৰ চলিহা
৭
১৯৯৬
উমাকান্ত শৰ্মা
৮
১৯৯৭
নীলমণি ফুকন
৯
১৯৯৮
মহিম বৰা
১০
১৯৯৯
অজিৎ বৰুৱা
১১
২০০০
হীৰেন ভট্টাচাৰ্য
১২
২০০১
শীলভদ্ৰ
১৩
২০০২
চন্দ্ৰপ্ৰসাদ শ‍ইকীয়া
১৪
২০০৩
নিৰুপমা বৰগোহাঞি
১৫
২০০৪
লক্ষ্মীনন্দন বৰা
১৬
২০০৫
অৰুণ শৰ্মা
১৭
২০০৬
নলিনীধৰ ভট্টাচাৰ্য
১৮
২০০৭
নগেন শ‍ইকীয়া
১৯
২০০৮
ৰংবং তেৰাং
২০
২০০৯
ইমৰান শ্বাহ
২১
২০১০
হৰেকৃষ্ণ ডেকা
২২
২০১১
পূৰবী বৰমুদৈ
২৩
২০১২
সমীৰ তাঁতী
২৪
২০১৩
অতুলানন্দ গোস্বামী
২৫
২০১৪
হীৰেন্দ্ৰ নাথ দত্ত
২৬
২০১৫
অপূৰ্ব শৰ্মা
২৭
২০১৬
অৰূপা পটংগীয়া কলিতা
২৮
২০১৭
ৰীতা চৌধুৰী
সনন্ত তাঁতী
য়েছে দৰজে ঠংচি

তথ্য সংগ্ৰহ

বাহ্যিক সংযোগ

Williamson Magor, Official site
Mcleod Russel India Limited website, (tea business)

শ্ৰেণী:অসমীয়া সাহিত্য
শ্ৰেণী:অসমীয়া সাহিত্য পুৰস্কাৰ
শ্ৰেণী:অসম উপত্যকা সাহিত্য বঁটা বিজয়ী
মোহনকৃষ্ণ মিশ্ৰ

মোহনকৃষ্ণ মিশ্ৰ ( ইংৰাজী: Mohankrishna Mishra) অসমৰ এজন কবি। তেওঁ 'সমদল ' আৰু শাওনৰ শীতল বৃষ্টি নামৰ দুখন কবিতা সংকলনৰে অসমীয়া সাহিত্য জগতত চিনাকি লাভ কৰে। সত্তৰ দশকত জন্ম লাভ কৰা মোহনকৃষ্ণ মিশ্ৰ বাঁওপন্থী মতাদশৰ্ত বিশ্বাসী এগৰাকী প্ৰগতিশীল কবি। মিশ্ৰক সমদল কাব্য সংকলনে এনে এটা সুকীয়া পৰিচয় দিছিল যে প্ৰগতিশীল মহলত তেওঁক ‘সমদলৰ কবি’ হিচাপেও অভিহিত কৰা হৈছিল। ১৯৯১ চনত, ৪৪ বছৰ বয়সতে মৃত্যু বৰণ কৰা মিশ্ৰৰ প্ৰায়খিনি কবিতাৰ এটি‍ সংকলন মই অনন্তকাল মানুহৰ সৈতে তেওঁৰ বিয়োগৰ ত্ৰিছ বছৰৰ পাছত ২০২১ চনত প্ৰকাশিত হয়৷

জন্ম আৰু শিক্ষা

মোহনকৃষ্ণ মিশ্ৰৰ জন্ম হৈছিল বৰপেটা জিলাৰ বৃন্দাবনহাটীত ১৯৪৭ চনত। তেওঁ গুৱাহাটী বিশ্ববিদ্যালয়ৰপৰা ৰসায়ন বিজ্ঞানত স্নাতকোত্তৰ ডিগ্ৰী লাভ কৰে। ১৯৯১ চনত চেন্নাইত তেওঁৰ মৃত্যু হয়।

কৰ্মজীৱন

মোহনকৃষ্ণ মিশ্ৰই প্ৰথমে বজালী উচ্চতৰ মাধ্যমিক বিদ্যালয়ত বিষয় শিক্ষক হিচাপে যোগদান কৰে। তাৰপাছত সৰভোগ উচ্চতৰ মাধ্যমিক বিদ্যালয়ত যোগদান কৰে।

সাহিত্যিক অৱদান

কবিতা সংকলন:
সমদল (১৯৮৬)
শাওনৰ শীতল বৃষ্টি (১৯৯২)

তেওঁ এগৰাকী প্ৰগতিশীল কবি। তেওঁৰ কবিতাত সমাজ পৰিৱৰ্তনৰ আকাংক্ষাৰ লগতে মানুহৰ মুকুতিৰ ধ্বনি শুনিবলৈ পোৱা যায়। মিশ্ৰৰ কবিতাত সংবেদনশীলতাৰ অন্য এখন জগত অনুভৱ কৰিব পাৰি। তেওঁৰ কবিতাত সমাজ আৰু মানুহৰ ৰূপান্তৰৰ কথা আছে যদিও সত্তৰ দশকৰ ভাবালুতা তথা তৰল উচ্ছ্বাসৰপৰা সেয়া ভালেখিনি মুক্ত। নতুন সাহিত্য পৰিষদৰ নলবাৰী অধিৱেশনত মিশ্ৰই দিয়া ভাষণত প্ৰগতিশীল সাহিত্যৰ সমাজমনষ্ক গভীৰ চৰিত্ৰৰ কথা প্ৰকাশ পাইছে। তেওঁ জাপানী কবিতাৰ আৰ্হিত সৰু সৰু স্তৱকৰে কাব্যসৃষ্টি কৰিছিল। ১৯৬৬ চনত ৰচিত ‘মনস্তত্ত্ব’ শীৰ্ষক কবিতাটো উল্লেখযোগ্য। কবিতাটোত তেওঁ লিখিছিল,

“এতিয়া, এই অন্ধকাৰ কোঠালিৰ, খিৰিকীৰ
কৰুণ ছায়াৰে একাঁজলি পোহৰ নামিছে।
তথাপিতো মৃত্যুৰ নৰক যাত্ৰাৰ এই অন্ধকাৰ
সিয়ো সত্য — সিয়ো সাৰে আছে সত্য হৈ।”

জীৱনত অন্ধকাৰৰ অস্তিত্ব মানি লৈয়ো ইয়াত কবিয়ে পোহৰৰ সম্ভাৱনাক নস্যাৎ কৰা নাই; কিন্তু মৃত্যুকো জীৱনৰ এটা সত্য হিচাপেই গ্ৰহণ কৰাৰ মাজেৰে কবিয়ে এক কাৰুণ্যভৰা জীৱনবোধৰ প্ৰতি ইংগিত দিছে, যাক আমি নব্বৈৰ দশকৰ আৰম্ভণিৰ কিছু কবিতাতো দেখিবলৈ পাওঁ।

তেনেদৰে ‘সকলো হেৰুৱায়ো মানুহ জীয়াই থাকে’ কবিতাটোত এক প্ৰতিকূল সামাজিক পৰিৱেশৰ মাজতো তেওঁৰ আশাবাদ প্ৰকাশিত হৈছিল যদিও সাধাৰণ মানুহৰ প্ৰতি থকা কবিৰ আস্থাৰ ভিত্তিত গঢ়ি উঠা এই আশাবাদত কিছু অসম্পূৰ্ণতাও নথকাকৈ নাছিল।

“গোটেই ৰাস্তাৰ বতাহ
ধূলিৰে ভৰি আছিল
বুকুখন খামুচি ধৰি ভাবিছিলোঁ
সকলোবিলাক হেৰুৱায়ো মানুহবোৰ যে
কিদৰে জীয়াই থাকে।”

মোহনকৃষ্ণ মিশ্ৰৰ কবিতাৰ বিষয় কেৱল অসম তথা ভাৰতৰ সীমাৰ ভিতৰতেই আৱদ্ধ নাছিল; সেই সময়ৰ আন সাম্যবাদী কবিসকলৰ দৰেই মোহনকৃষ্ণ মিশ্ৰয়ো আন্তৰ্জাতিক ঘটনাপ্ৰৱাহৰ ওপৰত সততে দৃষ্টি ৰাখি সে‍ই প্ৰসংগত নিজৰ সচেতনতা কবিতাৰ মাজেৰে প্ৰকাশ কৰিছিল। ‘ভিয়েটনামী গাভৰুৰ প্ৰতি’ কবিতাটোত কবিয়ে ব্যঞ্জনাত্মক ভাষা আৰু চিত্ৰকল্পৰ জৰিয়তে এটা বৈপ্লৱিক বাৰ্তা প্ৰেৰণ কৰিব বিচাৰিছিল, যিটো কেৱল ভিয়েটনামীৰ প্ৰতিয়েই নাছিল, আছিল বিশ্বৰ প্ৰতিগৰাকী নিপীড়িত মানুহৰ প্ৰতি। কবিতাটোত ব্যঞ্জনাত্মক প্ৰকাশভংগী, চিত্ৰকল্পৰ সুচিন্তিত প্ৰয়োগ আৰু ভাবৰ ঘনীভূত প্ৰকাশে ইয়াক এটা উচ্চ স্তৰৰ কবিতা হিচাপে প্ৰতিষ্ঠা কৰিছিল। তেওঁ হাইকু আৰ্হিৰ দুটামান কবিতাও ৰচনা কৰিছে, য’ত তেওঁৰ ব্যক্তিগত জীৱনবোধৰ সৈতে সাধাৰণ মানুহৰ সংগ্ৰামী সত্তাক একাকাৰ কৰিবলৈ যত্ন কৰিছে। উদাহৰণ স্বৰূপে, তেওঁ লিখিছে,

"আহিব নোৱাৰোঁ বাবেই মই নাহোঁ
উঠিব নোৱাৰোঁ বাবেই মই
আকণ্ঠ ডুব গৈ থাকোঁ।"

তথ্য সংগ্ৰহ

শ্ৰেণী:অসমীয়া কবি
কৃষ্ণকান্ত সন্দিকৈ

কৃষ্ণকান্ত সন্দিকৈ (; ১৮৯৮-১৯৮২) অসমৰ এজন লেখক, সংস্কৃত পণ্ডিত আৰু শিক্ষাবিদ। সংস্কৃত আৰু ভাষাতত্ত্বৰ ক্ষেত্ৰত তেখেতৰ দখল আছিল। শ্ৰীহৰ্ষৰ 'নৈষধ চৰিত', সোমদেৱৰ 'যশস্তিলক' আদি গ্ৰন্থৰ অনুবাদৰ জৰিয়তে তেখেতে ৰাষ্ট্ৰীয়-আন্তঃৰাষ্ট্ৰীয় স্তৰত চিনাকি লাভ কৰে। ন বছৰ ধৰি গুৱাহাটী বিশ্ববিদ্যালয়ৰ উপাচাৰ্যৰ ভূমিকা পালন কৰা সন্দিকৈ মাত্ৰ ৩৯ বছৰ বয়সত ১৯৩৭ চনৰ অসম সাহিত্য সভাৰ গুৱাহাটী অধিবেশনৰ সভাপতিও নিৰ্বাচিত হৈছিল।

উদ্ধৃতিসমূহ

অভিজ্ঞতাৰ ওপৰত প্ৰতিষ্ঠিত হ’লেও সাহিত্য বাস্তৱতে অভিজ্ঞতাৰ কেটেলগ বা যাদুঘৰ নহয়। নিৰ্বাচন কৌশল, কল্পনা আৰু ৰীতিৰ সহায়েৰে অভিজ্ঞতাৰ কেঁচা সঁজুলি গঢ়ি পিটি ল’লেহে প্ৰকৃত সাহিত্যৰ সৃষ্টি হয়।
সকলো কামতে পৰিকল্পনাহে আচল কথা৷ সুস্থিৰ পৰিকল্পনা অবিহনে শক্তি, অৰ্থ সকলো অথলে যায়৷
নিৰ্দোষিতা সকলো আনন্দ আৰু সুখৰ মূল৷
সামাজিক আৰু জাতীয় অভিজ্ঞতা, গোটেই জীৱন অভিজ্ঞতা ব্যাপক, বিস্তীৰ্ণ আৰু বৈচিত্ৰ্যপূৰ্ণ হ'লেহে আহল-বহল সাহিত্যৰ সৃষ্টি আৰু বিকাশ হয়৷
সাহিত্যহীন সমাজ পঙ্গু আৰু বৰ্বৰ আৰু সমাজৰ লগত সম্পৰ্ক নথকা সাহিত্য ক্ষীণ আৰু দুৰ্বল৷
বাস্তৱতে মানসিক, আধ্যাত্মিক, সামাজিক, ৰাজনৈতিক,ব্যক্তিগত-এনে কোনো অভিজ্ঞতা নাই যি সাহিত্যৰ অন্তৰঙ্গ হোৱা নাই৷ সপোনৰ ছঁয়াময়া অভিজ্ঞতাৰও সাহিত্যৰ আকৰ্ষণ শক্তিৰ বশ হৈছে৷
সাহিত্যৰ উন্নতিয়েই জাতিৰ উন্নতি৷

উৎস

বাহ্যিক সংযোগ

শ্ৰেণী:অসমৰ ব্যক্তি
শ্ৰেণী:অসমীয়া সাহিত্যিক
শ্ৰেণী:অসমৰ শিক্ষাবিদ
শ্ৰেণী:মৃত ব্যক্তি
মায়া মাকৈ দেৱতা

মায়া মাকৈ হৈছে মায়া মৌখিক পৰম্পৰাত বিশ্বাস কৰা মাকৈ গছৰ দেৱতা। অন্যান্য মেছ'আমেৰিকান জনগোষ্ঠীসমূহৰ দৰেই পৰম্পৰাগত মায়াসকলেও তেওঁলোকৰ মূল খাদ্যশস্য মাকৈত এক গুৰুত্বপূৰ্ণ শক্তিক চিনাক্ত কৰে। এই কথা তেওঁলোকৰ পৌৰাণিক পৰম্পৰাসমূহে স্পষ্টকৈ দেখুৱাইছে। ১৬ শতিকাৰ পপোল ৱু গ্ৰন্থ অনুসৰি মাকৈৰ গছ মায়া যমজ নায়ককেইজনৰ অন্য ৰূপ আৰু মানুহ নিজেই মাকৈৰ পৰা সৃষ্টি হৈছে। মাকৈৰৱবীজ লুকুৱাই ৰখা ঠাই – মাকৈ পৰ্বতটোৰ আৱিষ্কাৰ আৰু মুকলিকৰণৰ গাথা এতিয়াও মায়া আখ্যানসমূহৰ ভিতৰত অন্যতম জনপ্ৰিয়। ধ্ৰুপদী কালত (২০০-৯০০ খ্ৰীষ্টাব্দ) মাকৈৰ দেৱতাই এজন সংস্কৃতি নায়কৰ কোনো (সংস্কৃতি, জনগোষ্ঠী, ধৰ্ম আদিৰ ভিত্তিত গঠিত এটা গোটৰ বাবে নিৰ্দিষ্ট পৌৰাণিক নায়ক যি উদ্ভাৱন বা আৱিষ্কাৰৰ জৰিয়তে পৃথিৱীখন সলনি কৰে) দিশসমূহ প্ৰদৰ্শন কৰিছে।

নাৰী আৰু পুৰুষ দেৱতা

দক্ষিণ-পূব এছিয়াৰ ধানৰ দৰে, বা প্ৰাচীন গ্ৰীচ আৰু ৰোমৰ ঘেঁহুৰ দৰে মায়া মৌখিক পৰম্পৰাত মাকৈক সাধাৰণতে নাৰী হিচাপে ব্যক্তিত্ব কৰা হয় কইনা বন্দীৰ জৰিয়তে এই নাৰীগৰাকীক অধিগ্ৰহণ কৰাটো মায়াসকলৰ অন্যতম মৌলিক আখ্যান। ইয়াৰ বিপৰীতে প্ৰাক-স্পেনিছ মায়া অভিজাত শ্ৰেণীয়ে মাকৈক মূলতঃ পুৰুষ হিচাপে গণ্য কৰা যেন লাগে। ধ্ৰুপদী কালত দুটা পুৰুষ ৰূপত তেওঁক ভাগ কৰা হৈছিল: এজন পত্ৰযুক্ত মাকৈৰ দেৱতা আৰু এজন মুণ্ডন কৰা। তথাকথিত মাকৈ গছত পত্ৰযুক্ত দেৱতাৰ নিবাস। ইয়াৰ মাকৈসমূহ দেৱতাৰ মূৰৰ দৰে আকৃতিৰ। তিনিখন মায়া চিহ্নলিপিৰ গ্ৰন্থত পত্ৰযুক্ত প্ৰকাৰটোক প্ৰতিনিধিত্ব কৰা আৰু দেৱতা E বুলি লেবেল লগোৱা এক পুৰুষ মাকৈৰ দেৱতা দেখা যায়। পত্ৰযুক্ত মাকৈ দেৱতা একমাত্ৰিক গছ-গছনিৰ আত্মা হোৱাৰ বিপৰীতে মুণ্ডন কৰা মাকৈ দেৱতাৰ কাৰ্য্যসমূহ অধিক বৈচিত্ৰ্যময়।

তথ্য সংগ্ৰহ

শ্ৰেণী:মায়া সভ্যতা
শ্ৰেণী:লোকবিশ্বাস
হুছনে আৰা কমল

হুছনে আৰা কমল (; ২০ ডিচেম্বৰ ১৯৩৪ – ১৬ এপ্ৰিল ২০০৯) এগৰাকী বাংলাদেশী শিক্ষাবিদ, দানশীল সমাজকৰ্মী আছিল। তেওঁ সমগ্ৰ কৰ্মজীৱনত বাংলাদেশৰ সমাজ কল্যাণ আৰু মহিলা সবলীকৰণত উল্লেখযোগ্য অৱদান আগবঢ়াইছিল। প্ৰবক্তা হিচাপে কাম কৰি পিছলৈ তেওঁ বাংলাদেশৰ ঢাকাৰ ইনষ্টিটিউট অৱ ছ’চিয়েল ৱেলফেয়াৰ এণ্ড ৰিচাৰ্চৰ পৰিচালক আৰু অধ্যাপিকা হয়। কমল এজন নিপুণ লেখকো আছিল। তেওঁ নাৰী আৰু লিংগ-বিষয়ক কেইবাখনো গ্ৰন্থ প্ৰকাশ কৰাৰ লগতে শিশুৰ বাবেও কিতাপ প্ৰকাশ কৰিছিল।

প্ৰাৰম্ভিক জীৱন আৰু শিক্ষা

হুছনে আৰা কমলে ১৯৩৪ চনৰ ২০ ডিচেম্বৰত ৰাজশ্বাহী জিলাত মুছলমান হাফিজুৰ ৰহমান আৰু আনোৱাৰা বেগমৰ ঘৰত জন্মগ্ৰহণ কৰিছিল।১৯৭৯ চনত ঢাকা বিশ্ববিদ্যালয়, বেডফোৰ্ড কলেজৰ পৰা স্নাতকোত্তৰ ডিগ্ৰী আৰু আমেৰিকাৰ কলম্বিয়া বিশ্ববিদ্যালয়ৰ পৰা সমাজ বিজ্ঞানত স্নাতকোত্তৰ ডিগ্ৰী লাভ কৰে।

কৰ্মজীৱন

১৯৬০ চনত কমলে ঢাকা বিশ্ববিদ্যালয়ৰ সমাজ কল্যাণ আৰু গৱেষণা প্ৰতিষ্ঠানত (পূৰ্বতে সমাজ কল্যাণ মহাবিদ্যালয় বুলি জনাজাত) প্ৰবক্তা হিচাপে কৰ্মজীৱন আৰম্ভ কৰে। ১৯৬৬ চনলৈকে কমলে শিশু সাহিত্যৰ দিশত আগবঢ়োৱা লেখা-মেলাৰ বাবে সুনাম অৰ্জন কৰিছিল।

বাংলাদেশৰ স্বাধীনতাৰ পিছত নাৰী সবলীকৰণৰ ওপৰত গুৰুত্ব আৰোপ কৰি এই বিষয়ত দুৰ্দশাগ্ৰস্ত মহিলা আৰু ঘৰুৱা দায়িত্বত থকা মহিলাকে ধৰি কেইবাখনো গ্ৰন্থ তেওঁ প্ৰকাশ কৰে। অতিমাত্ৰা জনসংখ্যাই দেশত কি প্ৰভাৱ পেলাব সেই বিষয়ত কমল ক্ৰমান্বয়ে চিন্তিত হৈ পৰিছিল। তেওঁ পৰিয়াল পৰিকল্পনাকে ধৰি পৰিয়ালক প্ৰসাৰিত কৰাৰ এটা কাৰক হিচাপে পৰিয়াল জীৱন শিক্ষা লিখিছিল য'ত তেওঁ মহিলাসকলক শিক্ষা দিয়াৰ পদক্ষেপ আৰু এই বিষয়ৰ সমাজবিজ্ঞানসন্মত দিশসমূহৰ সৈতে মোকাবিলা কৰাৰ বিষয়ে বিতংভাৱে উল্লেখ কৰিছিল।

১৯৯১ চনত প্ৰতিষ্ঠানটোৰ পৰিচালক হিচাপে নিযুক্তি লাভ কৰি ১৯৯৪ চনত অধ্যাপিকা পদবীলৈ উন্নীত হয়। ২০০১ চনত পদৰ পৰা অৱসৰ গ্ৰহণ কৰে।

তথ্যসূত্ৰ

শ্ৰেণী:বাংলাদেশৰ নাৰী অধিকাৰ কৰ্মী
শ্ৰেণী:বাংলাদেশৰ ব্যক্তি
শ্ৰেণী:শিক্ষাবিদ
শ্ৰেণী:সমাজকৰ্মী
আল-গাজালি

আল-গাজালি (আবু হামিদ আল গাজালি, Al‑Ghazali, প্ৰায়  ১০৫৮ – ১৯ ডিচেম্বৰ ১১১১) আছিল এজন শ্বাফী চুন্নী মুছলমান পণ্ডিত। তেওঁ ইছলামিক ইতিহাসৰ অন্যতম বিশিষ্ট আৰু প্ৰভাৱশালী ন্যায়িক পৰামৰ্শদাতা, আইনী তত্ত্ববিদ, মুফতি, দাৰ্শনিক, ধৰ্মতত্ত্ববিদ, যুক্তিবিদ আৰু ৰহস্যবাদী হিচাপে পৰিচিত।

তথ্যসূত্ৰ

শ্ৰেণী:দাৰ্শনিক
শ্ৰেণী:ব্যক্তি
পেভিটা পিয়ৰ্চ

পেভিটা ক্লিঅ’ আইলিন পিয়ৰ্চ (ইংৰাজী: Pevita Cleo Eileen Pearce; জন্ম: ৬ অক্টোবৰ ১৯৯২) এগৰাকী বৃটিছ-ইণ্ডোনেছিয়া অভিনেত্ৰী আৰু মডেল। তেওঁ ৱেল্ছ আৰু বাঞ্জাৰ বংশৰ।

জীৱন আৰু শিক্ষা

পেভিটা পিয়ৰ্চ ৬ অক্টোবৰ ১৯৯২ত জাকাৰ্টা, ইণ্ডোনেছিয়াত জন্ম গ্ৰহণ কৰে। তেওঁৰ পিতৃ হৈছে ইংলেণ্ডৰ ব্ৰামৱেল পিয়ৰ্চ আৰু মাতৃ অৰ্নি আওলিয়াছাৰী। জুনিয়ৰ স্কুলৰ পিছত তেওঁ SMP Al-Azhar 9, কেমাং, দক্ষিণ জাকাৰ্টালৈ যায়, তাৰ পিছত SMA Al-Azhar আৰু SMA HighScope-ত শিক্ষা গ্ৰহণ কৰে। ২০১১ চনত নিউ ইয়ৰ্ক ফিল্ম একাডেমীত অধ্যয়ন কৰে আৰু ২০১২–২০১৪ চনত La Salle College International Jakarta-ত অধ্যয়ন শেষ কৰে। একে বছৰত তেওঁ ধাৰাবাহিক মুতিয়ৰা হতিৰ দ্বিতীয় চিজনত টাৰাৰ চৰিত্ৰত অভিনয় কৰে।

২০০৮ চনত পিয়ৰ্চ লষ্ট ইন লাভ চলচ্চিত্ৰত টিটাৰ চৰিত্ৰত অভিনয় কৰে। এই চৰিত্ৰ লাভ কৰিবলৈ তেওঁ ১,১০০ জন প্ৰাৰ্থীৰ মাজৰপৰা ৮জন চূড়ান্ত প্ৰাৰ্থীৰ সৈতে প্ৰতিযোগিতা কৰি নিৰ্বাচিত হৈছিল। এই চলচ্চিত্ৰৰ বাবে তেওঁ ২০০৮ চনৰ চিত্ৰা এৱাৰ্ড ফৰ বেষ্ট এক্ট্ৰেছত মনোনীত হৈছিল।

ব্যক্তিগত জীৱন

সম্পৰ্ক

পিয়ৰ্চ ২০১০–২০১২ চনৰ মাজত গায়ক অনিন্দ্য বস্কোৰোৰ সৈতে সম্পৰ্কত আছিল। তেওঁ ৰেছিং ড্ৰাইভাৰ মৰেনো সোএপ্ৰাপ্টো, অভিনেতা বান্যু বীৰু, ব্যৱসায়ী ইন্দ্ৰ প্ৰিয়ৱান জোকোসুতোনো আৰু মডেল মাইক লুইছৰ সৈতে সম্পৰ্কত থকা বুলি জনা যায়। তেওঁ ২০২৪ চনত মালয়েছিয়াৰ ব্যৱসায়ী মীৰ্জান মীৰৰ সৈতে বিবাহবন্ধনত আবদ্ধ হয়।

ৰোগ

২০১৪ চনত পিয়ৰ্চৰ বুকুত টিউমাৰ চিনাক্ত হয়, যিটো তেওঁ মেৰেচিয়াত অপসাৰণ কৰে।

তথ্যসূত্ৰ

বাহ্যিক সংযোগ

শ্ৰেণী:ইণ্ডোনেছিয়ান অভিনেত্ৰী
শ্ৰেণী:মডেল
ফৰাচী বিপ্লৱ

ফৰাচী বিপ্লৱ হৈছে ফ্ৰান্স আৰু ইয়াৰ উপনিবেশসমূহত ১৭৮৯ চনত আৰম্ভ হৈ দশকজুৰি চলা সুদূৰপ্ৰসাৰী সামাজিক তথা ৰাজনৈতিক উত্থানৰ সময়। এই বিপ্লৱৰ সময়ত ফ্ৰান্সত নিৰঙ্কুশ ৰাজতন্ত্ৰ উৎখাট কৰি গণতন্ত্ৰিক আদৰ্শৰ প্ৰতিষ্ঠা কৰা হৈছিল আৰু অৱশেষত নেপোলিয়ন বোনাপাৰ্টৰ একনায়কত্তবাদত সমাপ্তি ঘটিছিল। ফৰাচী বিপ্লৱক পশ্চিমীয়া গণতন্ত্ৰৰ ইতিহাসৰ এক জটিল সন্ধিক্ষণ হিচাপে চিহ্নিত কৰা হয়, যাৰ মাধ্যমেৰে পশ্চিমীয়া সভ্যতাই নিৰঙ্কুশ ৰাজনীতি আৰু অভিজাততন্ত্ৰৰ অন্ত পেলাই গণতন্ত্ৰৰ যুগত পদাৰ্পণ কৰে। এই বিপ্লৱ ফ্ৰান্সৰ লগতে ইউৰোপ আৰু পশ্চিমীয়া সভ্যতাৰ ইতিহাসৰ এক গুৰুত্বপূৰ্ণ ঘটনা। ইতিহাসবিদসকলেও ইয়াক মানৱ ইতিহাসেৰ অন্যতম গুৰুত্বপূৰ্ণ ঘটনা হিচাপে বিবেচনা কৰে।

ফৰাচী বিপ্লৱৰ মূলনীতি আছিল "Liberté, égalité, fraternité, ou la mort!" অৰ্থাৎ "স্বাধীনতা, সমতা, ভ্ৰাতৃত্ব, অথবা মৃত্যু"। এই শ্লোগানটো বিপ্লৱটোৰ চালিকাশক্তিত পৰিণত হৈছিল যাৰ মাধ্যমেৰে সামৰিক আৰু অহিংসা উভয়বিধ পদ্ধতি অনুসৰণ কৰি পশ্চিমীয়া বিশ্বত গণতন্ত্ৰ প্ৰতিষ্ঠিত কৰা হৈছিল। এই শ্লোগানটো সকলো কৰ্মীৰ মূলমন্ত্ৰত পৰিণত হৈছিল।

পৃষ্ঠভূমি

ইতিহাসবিদসকলে বিপ্লৱৰ আৰম্ভ হোৱাৰ ক্ষেত্ৰত পূৰ্ববৰ্তী সময়ৰ বহুতো ঘটনাই ইন্ধন যোগাইছে বুলি মন্তব্য কৰে। সামাজিক আৰু অৰ্থনৈতিক বৈষম্যৰ বৃদ্ধি, আলোকায়ন (Age of Enlightenment)-ৰ পাছত উদ্ভূত নতুন ৰাজনৈতিক ধাৰণা, অৰ্থনৈতিক অব্যৱস্থাপনা, পৰিবেশজনীত কাৰণৰ ফলত কৃষিৰ ব্যৰ্থতা, নিয়ন্ত্ৰণহীন ৰাষ্ট্ৰীয় ঋণ, ৰজা ষোড়শ লুইৰ দ্বাৰা ৰাজনৈতিক অব্যৱস্থাপনা আদি সকলো কাৰকেই ফৰাচী বিপ্লৱৰ ভেঁটি বুলি চিহ্নিত কৰা হয়।

১৭৮৯ চনৰ ১৪ জুলাই ফ্ৰান্সৰ পেৰিছত কুখ্যাত "বাস্তিলৰ বিক্ষোভ" হৈছিল। বাস্তিল দুৰ্গৰ পতনৰ পৰাই ফৰাচী বিপ্লৱ সংঘটিত হয়। এই বিপ্লৱ আছিল তদানীন্তন ফ্ৰান্সৰ শ শ বছৰ ধৰি নিৰ্যাতিত আৰু বঞ্চিত "থাৰ্ড ষ্টেট" বা সাধাৰণ মানুহৰ পুঞ্জীভূত ক্ষোভৰ বহিৰ্প্ৰকাশ। এই বিপ্লৱৰ আগত সমগ্ৰ ফ্ৰান্সৰ ৯৫ শতাংশ সম্পত্তিৰ মালিক আছিল মাত্ৰ ৫ ভাগ মানুহ। অথচ সেই ৫ ভাগ মানুহে কোনো আয়কৰ দিব লগা হোৱা নাছিল। যি সকলে আয়কৰ দিছিল, তেওঁলোকে কোন সুবিধা ভোগ কৰিব পৰা নাছিল। এই ব্যৱস্থাৰ বিৰুদ্ধে যি প্ৰতিবাদ কৰিছিল তেওঁলোকক বাস্তিল দুৰ্গত বন্দী কৰি শাস্তি দিয়া হৈছিল। বাস্তিল দুৰ্গ আছিল স্বৈৰাচাৰী চৰকাৰৰ নিৰ্যাতন এক প্ৰতীকস্বৰূপ। এবাৰ কোন বন্দী তাত প্ৰৱেশ কৰিলে জীৱৰ ৰূপত তাৰ পৰা ঘূৰি অহাৰ সম্ভাৱনা নাছিল। কাৰাগাৰৰ ভিতৰতেই অসংখ্য বন্দীক মৃত্যুদণ্ড দিয়া হৈছিল। ১৭৮৯ চনৰ ১৪ জুলাইত নিৰ্বাচিত প্ৰতিনিধি, ৰক্ষা বাহিনীৰ সদস্য আৰু বাস্তিল দুৰ্গৰ আশে-পাশে থকা বিক্ষুব্ধ লোকসকল বাস্তিল দুৰ্গৰ অভিমুখে ৰওনা হয়। প্ৰতিনিধিসকলে প্ৰথমে দুৰ্গৰ প্ৰধানক আলোচনাৰ প্ৰস্তাৱ দিয়ে। প্ৰস্তাৱ আছিল বাস্তিলত থকা ৭ জন ৰাজবন্দীক মুক্তি দিয়াৰ। সেই প্ৰস্তাৱ দুৰ্গৰ প্ৰধানে মান্তি নোহোৱাত বিক্ষুব্ধ জনতাই দুৰ্গটোৰ ওপৰত আক্ৰমণ কৰে। দুৰ্গৰ সৈন্যও প্ৰত্যুত্তৰ দিয়ে। প্ৰায় দুশ বিপ্লৱী মানুহ হতাহত হয়। ইয়াৰ পাছত চৌদিশে উত্তেজিত বিক্ষুব্ধ জনতাই বাস্তিল দুৰ্গ আক্ৰমণ কৰি ধ্বংস কৰে।

বৰ্তমানে এই ঘটনাৰ দিনটোক (১৪ জুলাই) ফ্ৰান্সত ৰাষ্ট্ৰীয় দিৱসৰ দিন ৰূপে পালন কৰা হয়।

প্ৰভাৱ

ফৰাচী বিপ্লৱে ইউৰোপ আৰু নতুন বিশ্বৰ ওপৰত এক বৃহৎ প্ৰভাৱ পেলাইছিল, মানৱ ইতিহাসৰ গতিপথ পৰিবৰ্তনৰ নিৰ্ণায়ক ভূমিকায় অৱতীৰ্ণ হৈছিল। ই সামন্তবাদৰ অৱসান ঘটায় আৰু পৃথকভাবে সংজ্ঞায়িত ব্যক্তিগত মুক্তিৰ ক্ষেত্ৰত ভৱিষ্যতৰ অগ্ৰগতিৰ পথ প্ৰশস্ত কৰিছিল।

তথ্যসূত্ৰ

শ্ৰেণী:ফ্ৰান্স
শ্ৰেণী:বিপ্লৱ
শ্ৰেণী:আধুনিক ইতিহাস